ຜູ້ນຳພັກຝ່າຍຄ້ານອີຣ່ານ ກ່າວວ່າ ໄດ້ມີການກົດດັນ ໃຫ້ທ່ານຖອນ ການທ້າທາຍ ກ່ຽວກັບການເລືອກຕັ້ງ
ຂ່າວສຳຄັນອື່ນໆ: ສະຫະຣັດ ຍົກເລີກການເຊື້ອເຊີນ ພວກນັກການທູດ ອີຣ່ານ ໄປຮ່ວມການສລອງ ວັນທີ 4 ກໍຣະກົດ; ເກົາຫລີເໜືອເຕືອນ ກ່ຽວກັບການຕອບໂຕ້ ດ້ວຍອາ
ທ່ານ MIR HOSSEIN MOUSAVI ຜູ້ນຳພັກຝ່າຍຄ້ານ ອີຣ່ານ ກ່າວວ່າທ່ານກຳລັງ ໄດ້ຮັບການ ກົດດັນ ໃຫ້ຖອນ ການທ້າທາຍ ກ່ຽວກັບ ການເລືອກຕັ້ງຂອງທ່ານ ໃນຖແລງ ຂ່າວ ສະບັບນຶ່ງ ທີ່ພິມເຜີຍແຜ່ ໂດຍເວັບໄຊທ໌ ຂອງທ່ານໃນວັນພະຫັດມື້ນີ້ ທ່ານ MOUSAVI ທີ່ໄດ້ປລາຊັຍ ໃນການເລືອກຕັ້ງ ປະທານາທິບໍດີຍັງເວົ້າວ່າ ການຕິດຕໍ່ ກັບພວກ ສນັບສນຸນທ່ານ ໄດ້ຖືກຈຳກັດ ຢ່າງເຄັ່ງຄັດ ທ່ານ MOUSAVI ທີ່ເສັຽໄຊ ໃຫ້ແກ່ ປະທານາທິບໍດີ MAHMOUD AHMADINEJADໄດ້ກ່າວຫາວ່າ ມີການສໍ້ໂກງ ຄະແນນສຽງ ຢ່າງໃຫຍ່ ໃນການປ່ອນບັດ ວັນທີ 12 ມິຖຸນາຜ່ານມາ ແຕ່ຜູ້ນຳສູງສຸດຂອງອີຣ່ານ ແລະ ສະພາປົກຄອງ ຫລື GUARDIAN COUNCILເວົ້າວ່າ ຜົນການນັບ ຄະແນນສຽງ ຈະບໍ່ມີການ ຕ່າວປີ້ນ ມີຜູ້ເສັຽຊີວິດຢ່າງນ້ອຍ 17 ຄົນ ແລະຖືກຈັບ ຫລາຍຮ້ອຍຄົນ ໃນການປະທ້ວງ ລຸນຫລັງ ການເລືອກຕັ້ງ ເວັບໄຊທ໌ຂອງທ່ານ MOUSAVI ແຈ້ງວ່າ ມີສາສດາຈານ ມະຫາວິທຍາລັຍ ຢ່າງນ້ອຍ 70 ຄົນໄດ້ຖືກຈັບ ຫລັງຈາກ ໄດ້ພົບປະ ກັບຜູ້ທ້າທາຍ ຫົວປະຕິຮູບ ໃນມື້ວານນີ້ ຣັຖບານ ປະທານາທິ ບໍດີ BARACK OBAMA ໄດ້ຍົກເລີກການ ເຊື້ອເຊີນ ພວກນັກການທູດ ອີຣ່ານ ໄປຮ່ວມ ສເລີມສລອງ ວັນເອກກະຣາດຂອງສະຫະຣັດ ຢູ່ຕາມ ສະຖານທູດອະເມຣິກາໃນປະເທດຕ່າງໆ ທ່ານ ROBERT GIBBSໂຄສົກ ຂອງທຳນຽບຂາວ ກ່າວວ່າ ການເຊື້ອເຊີນ ພວກນັກການທູດ ອິຣ່ານໄປຮ່ວມສເລີມສລອງ ວັນທີ 4 ກໍຣະກົດ ໄດ້ຖືກຍົກເລີກ ກໍຍ້ອນ ການຕອບໂຕ້ຢ່າງຮຸນແຮງ ຂອງອີຣ່ານ ຕໍ່ການປະທ້ວງ ລຸນຫລັງ ການເລືອກຕັ້ງ ໃນມື້ວານນີ້ຣັຖມຸນຕຣີ ການຕ່າງປະເທດ ສະຫະຣັດ ທ່ານນາງ HILLARY CLINTON ໄດ້ມີຄຳສັ່ງໄປຍັງ ພວກນັກການທູດ ສະຫະຣັດ ແລະ ພະນັກງານກະຊວງ ທີ່ປະຈຳການ ຢູ່ໃນຕ່າງປະເທດໃຫ້ຖອນ ການເຊື້ອເຊີນ ພວກນັກການທູດ ອີຣ່ານ ກ່ອນໜ້ານີ້ ທ່ານນາງ CLINTONກ່າວວ່າ ບໍ່ເປັນຈັ່ງໂຊກ ສະພາບການ ໄດ້ມີການປ່ຽນແປງ ແລະການມາຮ່ວມ ຂອງພວກນັກການທູດ ອີຣ່ານ ຈະເປັນເຣື່ອງ ທີ່ບໍ່ເໝາະສົມ ເມື່ອພິຈາຣະນາໃນອັນທີ່ທ່ານນາງ ເອີ້ນວ່າ ການດຳເນີນ ມາຕການ ທີ່ບໍ່ຍຸຕິທັມ ຢູ່ໃນອີຣ່ານ ສື່ມວນຊົນ ຂອງທາງການເກົາ ຫລີເໜືອ ໄດ້ປະນາມ ການໃຫ້ຄຳໝັ້ນສັນຍາຂອງ ສະຫະຣັດ ເມື່ອໄວໆມານີ້ ທີ່ຈະໃຫ້ການ ປ້ອງກັນ ທາງດ້ານນິວເຄລັຽແກ່ເກົາຫລີໃຕ້ ໂດຍເວົ້າວ່າ ການເຄື່ອນໄຫວ ດັ່ງກ່າວ ເຮັດໃຫ້ພຽງຢາງມີເຫດຜົນ ໜັກແໜ້ນຂື້ນ ທີ່ຈະ ຕ້ອງມີອາວຸດ ປະຣະມະນູ ລາຍງານ ຂອງໜັງສືພິມRODONG SINMUN ສະບັບທີ່ອອກ ໃນວັນພະຫັດ ມື້ນີ້ ຍັງເຕືອນວ່າ ສຫະຣັດແລະເກົາຫລີໃຕ້ ກຳລັງສ່ຽງ ຕໍ່ການກໍ່ໃຫ້ມີ ອັນທີ່ເກົາຫລີເໜືອເອີ້ນວ່າ ຄວາມເປັນໄປໄດ້ ໃນການຕອບໂຕ້ ກັນດ້ວຍແປວໄຟ ນິວເຄລັຽ ລາຍງານເວົ້າວ່າ ສົງຄາມຄັ້ງໃໝ່ ອາດຈະຣະເບີດ ຂຶ້ນໄດ້ ໃນທຸກເວລາ ນອກນັ້ນລາຍງານ ຍັງເວົ້າວ່າ ພຽງຢາງ ຈະບໍ່ຍອມເດັດຂາດ ທີ່ຈະຍົກເລີກ ແຜນການຕອບໂຕ້ດ້ວຍອາວຸດ ນິວເຄລັຽຂອງຕົນ ຕາບໃດທີ່ ສະຫະຣັດ ຍັງສືບຕໍ່ ໃນອັນທີ່ເກົາຫລີເໜືອ ເອີ້ນວ່າ ນະໂຍບາຍ ທີ່ເປັນປໍຣະປັກ ປະທານາທິບໍດີ ສະຫະຣັດ ທ່ານBARACK OBAMA ແລະ ປະທານາທິບໍດີ ເກົາຫລີໃຕ້ ທ່ານ LEE MYUNG BAK ໄດ້ພົບປະສຸດຍອດກັນ ທີ່ກຸງວໍຊິງຕັນ ໃນສັບປະດາແລ້ວ ສະຫະຣັດ ໄດ້ຕຳໜິຕິຕຽນ ການຈັບກຸມນັກ ຄັດຄ້ານຣັຖບານ LIU XIAO BOກ່ຽວກັບ ກິຈກັມ ທີ່ແນໃສ່ ເພື່ອຫາທາງ ໂຄ່ນລົ້ມ ຣະບອບສັງຄົມນິຍົມ ໃນຈີນ ທ່ານ RICHARD BUANGAN ໂຄສົກ ຂອງສະຖານທູດ ສະຫະຣັດ ທີ່ກຸງປັກກິ່ງ ກ່າວວ່າວໍຊິງຕັນ ມີຄວາມວິຕົກກັງວົນ ເປັນທີ່ສຸດ ກ່ຽວກັບ ລາຍງານ ການຈັບກຸມ ນາຍ LIU ໂຄສົກ ຮຽກຮ້ອງໃຫ້ຈີນ ປ່ອຍນາຍ LIU ແລະໃຫ້ເຄົາຣົບ ນັບຖືສິດທິ ຂອງຊາວຈີນຜູ້ທີ່ສະແດງອອກແບບສັນຕິ ເຖິງຄວາມປາຖນາ ຂອງພວກເຂົາ ໃນການຢາກຊົມໃຊ້ອິສຣະພາບ ທີ່ນາໆຊາດ ຮັບຮູ້ນັ້ນ ຣັຖບານຈີນ ໄດ້ປະຕິເສດ ໃນທັນທີຕໍ່ການຮຽກຮ້ອງ ໃຫ້ປ່ອຍນາຍ LIU ໃນມື້ນີ້ ທ່ານ QIN GANG ໂຄສົກ ກະຊວງການຕ່າງປະເທດຈີນ ກ່າວວ່າ ເຣື່ອງດັ່ງກ່າວ ເປັນກິຈການ ພາຍໃນຂອງຈີນ ແລະບໍ່ແມ່ນທຸລະກ່ຽວຂ້ອງ ກັບປະເທດໃດ ທ່ານ QIN GANG ເວົ້າວ່າ ຈີນຈັດການເຣື່ອງນີ້ຢ່າງຖືກຕ້ອງ ສອດຄ່ອງ ກັບກົດໝາຍ ຂອງຈີນ ອົງການຂ່າວ ຊິນຫວາ ຂອງທາງການຈີນໄດ້ອ້າງຖແລງຂ່າວ ຂອງ ຕຳຣວດ ໃນມື້ວານນີ້ ທີ່ເວົ້າວ່າ ຄະນະໄອຍະການ ໄດ້ອະນຸມັດໃຫ້ມີການຈັບກຸມ ນາຍ LIU ໃນມື້ ວັນອັງຄານ ຜ່ານມາ ຍ້ອນຜູ້ກ່ຽວ ໄດ້ປ່ອຍຂ່າວລືແລະໃສ່ຮ້າຍ ປ້າຍສີ ຣັຖບານ ເຈົ້າໜ້າທີ່ອີຣັກ ກ່າວວ່າ ເຫດຣະເບີດ ຢູ່ຄິວຣົດໂດຍສານ ທີ່ນະຄອນຫລວງແບັກແດັດ ໃນວັນພະຫັດ ມື້ນີ້ ເຮັດໃຫ້ ມີຜູ້ເສັຽຊີວິດ 2 ຄົນ ແລະໄດ້ຮັບບາດເຈັບອີກ ຢ່າງນ້ອຍ 26 ຄົນ ນີ້ແມ່ນຄວາມຮຸນແຮງ ລ່າສຸດ ທີ່ໄດ້ເກີດຂຶ້ນໃນອີຣັກ ພຽງບໍ່ເທົ່າໃດມື້ກ່ອນທີ່ຈະມີການຖອນ ທະຫານອະເມຣິກັນ ອອກຈາກເຂດເທສບານ ຂອງເມືອງຕ່າງໆ ເຫດຣະເບີດ ທີ່ຢູ່ທາງໃຕ້ ນະຄອນອີຣັກ ມີຂຶ້ນລຸນຫລັງການໂຈມຕີ ດ້ວຍຣະເບີດ ໃນມື້ວານນີ້ ທີ່ເປັນເຫດໃຫ້ ມີຜູ້ເສັຽຊີວິດ 72ຄົນ ຢູ່ຕລາດແຫ່ງນຶ່ງ ໃນຄຸ້ມ SADR ຂອງນະຄອນຫລວງ ແບັກແດັດ ບ່ອນທີ່ປະຊາຊົນສ່ວນໃຫຍ່ ນັບຖືສາສນາ ອິສລາມ ນິກາຍຊີໄອທ໌ ເຈົ້າໜ້າທີ່ກ່າວວ່າ ຜູ້ໂຈມຕີໄດ້ເຊື່ອງຣະເບີດໄວ້ ຢູ່ໃຕ້ລໍ້ໃສ່ຜັກ ທີ່ແກ່ໂດຍ ຣົດຈັກ ນອກນັ້ນຍັງມີຫຼາຍກວ່າ 160 ຄົນ ໄດ້ຮັບບາດເຈັບ ຈາກເຫດຣະເບີດ ຄັ້ງນີ້ ສ່ວນໃນເຂດກ້ຳຕາເວັນອອກ ຂອງນະຄອນຫລວງ ແບັກແດັດນັ້ນ ກອງທັບສະຫະຣັດ ກ່າວວ່າ ມີທະຫານອະເມຣິກັນ 9 ຄົນ ໄດ້ຮັບບາດເຈັບ ໃນວັນພະຫັດ ມື້ນີ້ ເວລາ ຣະເບີດແຄມທາງ 2 ລູກໄດ້ແຕກໃສ່ ການລາຕເວນ ຂອງພວກເຂົາເຈົ້າ ພວກຫົວຮຸນແຮງ ໃນ NIGERIA ກ່າວວ່າ ຕົນໄດ້ໂຈມຕີທໍ່ສົ່ງນ້ຳມັນ ຂອງບໍຣິສັດ SHELL ໃນເຂດສາມຫລ່ຽມ ປາກແມ່ນ້ຳ NIGER ນຶ່ງມື້ຫລັງຈາກ ຣັດເຊັຽ ແລະ NIGERIA ລົງນາມ ໃນຂໍ້ຕົກລົງສຳຄັນ ທາງດ້ານນ້ຳມັນແລະແກັສ ທັມມະຊາດ ຂະບວນການ ເພື່ອປົດປ່ອຍ ເຂດປາກແມ່ນ້ຳ NIGER ຊຶ່ງເປັນກຸ່ມກະບົດ ທີ່ສຳຄັນ ໃນ NIGERIA ແຈ້ງໃຫ້ ພວກນັກຂ່າວ ຊາບວ່າ ຕົນໄດ້ໂຈມຕີທໍ່ສົ່ງນ້ຳມັນ BILLE-KRAMANA ຂອງບໍຣິສັດ ນ້ຳມັນ SHELL ຂອງໂຮນລັງ ຂະບວນການເພື່ອປົດປ່ອຍ ເຂດປາກແມ່ນ້ຳ NIGER ກ່າວວ່າ ຕົນກຳລັງ ທຳການຕໍ່ສູ້ ເພື່ອໃຫ້ມີການແບ່ງສັນ ປັນສ່ວນລາຍໄດ້ ຈາກການຂາຍນ້ຳມັນ ໃນເຂດສາມຫລ່ຽມ ປາກແມ່ນ້ຳ NIGERໃຫ້ດີກວ່າເກົ່າ ແຕ່ຣັຖບານ NIGERIA ແລະບັນດາ ບໍຣິສັດນ້ຳມັນຕ່າງໆເອີ້ນກຸ່ມດັ່ງກ່າວວ່າ ເປັນກຸ່ມອາຊຍາກັມ ເຈົ້າໜ້າທີ່ ຍັງບໍ່ທັນ ໃຫ້ການຢືນຢັນເທື່ອ ກ່ຽວກັບການໂຈມຕີ ທີ່ວ່ານີ້ ຊື່ງບັງເອີນ ມີຂຶ້ນ ໃນຂະນະທີ່ປະທານາທິບໍດີ ຣັດເຊັຽ ທ່ານ DMITRI MEDVEDEV ເດີນທາງ ໄປຢ້ຽມຢາມ NIGERIAເປັນເທື່ອທຳອິດ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ